شەفەق نیوز/ ژمارەی تووشهاتنەگان وە ڤایڕۆس کۆڕۆنا
لە هەرێم کوردستان لە ماوەی دویاترین ٢٤ ساعەت ئەرا ئاست گەورایگ داوەزیا ک وەزارەت
تەندروسی، ئمڕوو شەممە،  ١٢٨ تۊشهاتن نوو وە
ڤایڕۆس کۆڕۆنا تۆمار کرد، ک خوەی کەمترین رێژەس لە وەختیگ پەتاگە لە ناوچەو شارەگان
هەرێم لە ماوەی مانگەیل گوزەیشتە رەسیە لووتکەگەی.
وەزارەتەگە لەبەیاننامەیگ رەسیە ئاژانس شەفەق نیوز
وت: ٤٥٨٦ تاقیکردنەوە ئانجامدا وەیجۊرە: ١٣٢١ هەولێر، ٥٦٤ سلێمانی ، ٢٦٦٤ دهۆک، ١٥
هەڵەبجە، ٢٢ گەرمیان.
وتیش؛ لەماوەی ٢٤ ساعەت گوزەیشتە ١٢٨ تۊشهاتن نوو تۆمارکرد وەیجۊرە بەشەەوبۊن:
١٤ هەولێر، ٢٦ سلێمانی، ٨٦ دهۆک،  ٢ گەرمیان.
بەیاننامەگە ئاماژەدا وە خاسەوبۊن ٣٢٧ تۊشهاتگ
وەیجۊرە: ١٢٢ هەولێر، ١٥٩ سلێمانی، ١٨٦ دهۆک، ٣ هەڵەبجە، ١١ گەرمیان.
بەیاننامەگە هەمیش وت: ٤ تۊشهاتگ ئمڕوو مردن، وەیجۊرە:
٢ هەولێر،
٢ دهۆک.
بەیاننامەگە ئاماژەدا ک بڕ گشتی تۊشهاتنەگان لە
وەخت بڵاوبوین ڤایڕۆس کۆڕۆنا لە هەرێم تا ئیسە رەسیە ١٠٢٧٠٩  تۊشهاتگ، لەلیان ٦٨٧٨١ بیمار خاسەوبۊنە، و ٣٣٦٦
مردنە.
